**prezent continuu**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cartea nopților albastre.

Prezent continuu

Îmi pun speranţele în păr,

lumina o-mpletesc cu cerul,

las liber, către nori misterul,

te-aştept în albul florilor de măr.

Întorc clepsidra, să-mi rămâi

într-un prezent continuu, blând,

pe margine de stele stând,

parfumul florii de lămâi.

Şi cum se scurge-ntors nisipul,

la margine de vis din noapte,

se-aud cuvinte-n calde şoapte,

ce-mi luminează magic chipul.